Ο ΛΕΙΤΟΥΡΓΙΚΟΣ ΡΟΛΟΣ ΤΗΣ ΠΑΡΟΜΟΙΩΣΗΣ
  Η παρομοίωση μπορεί να διασκεδάσει την μονοτονία μιας διεξοδικής περιγραφής, και είναι πολύ συχνή σε σκηνές πολύωρης μάχης. Μπορεί ακόμα, με τους ανεπαίσθητους συναισθηματικούς τόνους που τη διαποτίζουν, να προκαλέσει μέσα μας την κατάλληλη ψυχική διάθεση. Μπορεί να αναχαράξει έμμεσα μία λεπτομέρεια, που θα ήταν αταίριαστο να ειπωθεί ωμά. Μπορεί τη μία φορά να αναστείλει την κίνηση της κύριας διήγησης, την άλλη να την δυναμώσει. Μπορεί να υποδηλώσει μία σημαντική τροπή στην πορεία της κυρίας διήγησης και να συσχετίσει πρόσωπα και πράγματα. Δεν υπάρχει αμφιβολία πως η παρομοίωση ανήκει στα κύρια εκφραστικά μέσα του ποιητή για να καταξιώσει τη διήγηση του. Είναι χαρακτηριστικό πως είναι παρμένη κατά κανόνα από τη φύση ή το πολύ από τη ζωή του ανθρώπου που ζει μέσα στη φύση